د پکتیکا ولایت ګیان او برمل ولسوالیو کې ۱۱۴۲ کورنیو ته د ژمنۍ البسې له توزیع څخه د نظارت په موخه د مرکزی ریاست د PMER استازو سفر وکړ نن جمعه د روان ۱۴۴۴ کال د شعبان المعظم میاشتې ۱۰ نیټه د پکتیکا ولایت برمل او ګیان ولسوالیو کې ۱۱۴۲ کورنیو ته د ژمنۍ البسې له تو زیع څخه د مرکزی ریاست د PMER استازو نظارت او لیدنه وکړه. د روان ۱۴۴۴ کال د جمادی الثانی میاشتې په ۲۸،۲۹ او ۳۰ نیټو افغانی سرې میاشتې د پکتیکا ولایت ګیان او برمل ولسوالیو کې ۱۱۴۲ کورنیو ته ژمنۍ البسه توزیع کړه، په همدې موخه چې ګټه اخیستونکو د یادې توزیع څخه رضایت، قناعت، مؤثریت او راتلونکی کې د دوی د ضرورت وړ څیزونه مشخص شی دغه نظارت ترسره شو. د مرکزی ریاست د PMER استازو د پکتیکا ولایت سرې میاشتې رئیس ښاغلی مولوی عارف الله «حامد» سره په ناسته کې یاده توزیع شفافه او مؤثره وښودله، او د سرې میاشتې له فعالیت څخه د سیمې د خلکو خوښی او نیکې پیروزینې د نماینده ګی رئیس ته وړاندې کړې. ښاغلی حامد هم د PMER استازو له نظارت څخه خوښی وښوده او دا ډول نظارتونه یې د سرې میاشتې د فعالیت او ښه نوم ساتلو په موخه مهم او مؤثر وبلل. 11:08 AM جاوید الماس م ن نمایندګی پکتیکا 11:08 AM Today